Qozog‘istonda parlament saylovlarida ovoz berish yakunlangandan keyin barcha saylov uchastkalari yopildi, deb xabar bermoqda Tengrinews.kz nashri. Qozog‘iston Markaziy saylov komissiyasi kotibi Baxit Meldeshov ovozlar hisoblanishi boshlanganini e’lon qildi. Uchastkalar yopilishidan 2 soat avval berilgan ma’lumotlarga ko‘ra, mamlakatdagi barcha saylovchilardan 75,2 foizi, Ostonada esa bor-yo‘g‘i 32,2 foizi saylovlarda qatnashgan.